als_Latn dik_Latn sag_Latn
Lideri i radikalëve serb, i cili po gjykohet në Hagë për krime lufte, ka shkruar një libër të ri, ku e falënderon vrasësin e ish -kryeministrit serb Zoran Djindjic.Seselj në këtë libër, i cili pritet të botohet së shpejti, sipas të përditshmes serbe “Kurir”, e lartëson figurën e vrasësit të ish kryeministrit serb Zoran Djindjic, duke e krahasuar atë me atentatorin Gavrilo Princip, i cili në Sarajevë në qershor të vitit 1914 vrau princin e Austro-Hungarisë Franz Ferdinand dhe me heroin tjetër serb, Milosh Obiliqin, i cili vrau Sulltan Muratin.
Zvezdan Jovanoviq, më 12 mars të vitit 2003, vrau ish kryeministrin Gjingjiq, dhe për këtë vepër është dënuar me 40 vjet burg.
Seeselj u dorëzua vullnetarisht për t’u gjykuar në Hagë, vetëm dy javë para vrasjes së Djindjic, ndërsa para se të nisej për në gjykatën ndërkombëtare për krime të luftës, ai paralajmëroi një pranverë të përgjakshme për Serbinë.
als_Latn als_Latn als_Latn